open-index/open-wikipedia-markdown huggingface dataset:
טירופיטה

**טירופיטה** (יוונית: τυρóπιτα; מיוונית τυρó *גבינה* + πίτα *מאפה*) הוא מאפה גבינה פופולרי מהמטבח היווני. מכינים את הטירופיטה מבצק פילו, במילוי של גבינות כדוגמת פטה וקפלוטירי.

כאשר מכינים את המאפה עם גבינת קשר, מקובל לכנותו קסרופיטה ().

הטירופיטה דומה מאוד לספנקופיטה, מאפה פילו במילוי תרד.

## היסטוריה
על-פי מספר חוקרים, עוגת הפלסנטה שהייתה קיימת במטבח היווני העתיק, וכן צאצאיה מהמטבח הביזנטי, פלקונטס טטירומנוס ואן טיריטאס פלקונטס, הם אבותיו של מאפה הטירופיטה. השם פלסנטה עדיין משמש בשפה הרומנית ובשפה הארומנית למאפה דק במילוי גבינה.

לפי מקורות אחרים, ייתכן שמקורם של מאפים דומים הכוללים שכבות בצק מלחמי מחבת עם שכבות שנאפו על-ידי הטורקים במרכז אסיה לפני הגירתם לאסיה הקטנה בימי הביניים המאוחרים.

## ראו גם
*בורקס
*באניצה – מאפה גבינה בולגרי דומה, גם כן מבצק פילו
*חצ'פורי – מאפה גבינה גאורגי
*ספנקופיטה – מאפה מסורתי יווני מבצק פילו, במלית תרד ופטה
*פילו

## לקריאה נוספת

* 
* 
* 
* 


## קישורים חיצוניים

## הערות שוליים

קטגוריה:המטבח היווני
קטגוריה:המטבח הבלקני
קטגוריה:מאכלי גבינה
קטגוריה:מאפים
קטגוריה:מאפי בצק עלים
מאיה מיטלפונקט

**מאיה מיטלפונקט** (נולדה ב-27 באוקטובר 1988) היא מדבבת ושחקנית ישראלית.

## ביוגרפיה
מיטלפונקט היא בתם של יעל דן והלל מיטלפונקט, ולה אח קטן בשם אלון.

היא החלה את קריירת הדיבוב שלה בשנת 2006, כאשר היא דיבבה בסדרות טלוויזיה וסרטים רבים. בין דיבוביה נכללות ההפקות "יו-גי-הו! GX", "מועדון מכסחי המפלצות", "החמישייה הסודית", "ספיריט: לרכוב חופשי", "אמפיביה", "מירה, בלשית מלכותית", "בוא, כלב, בוא!", "אנקאנטו", ו"לשיר 2".

דמויות מוכרות שדיבבה כוללות את ברבי ב"ברבי בת הים 2", "ברבי הנסיכה וכוכבת הפופ", "ברבי בנעליה הוורודות", "ברבי מריפוסה ונסיכת הפיות", "ברבי נסיכת הפנינה", "ברבי והדלת הסודית", "ברבי נסיכת הכוח", "ברבי בבית החלומות", "דורג ואן דנגו", "ברבי ואחיותיה באקדמיה לרכיבה", "ברבי וקסם הדולפינים" ו"ברבי: הרפתקאות בבית החלומות"; דרדסית ב"הדרדסים", "חג מולד מדורדס", "הדרדסים 2" ו"הדרדסים: האגדה על הפרש המסתורי"; ניה ב"לגו נינג'גו" ו"סרט לגו נינג'גו"; גברת פאף ב"בובספוג מכנסמרובע", "חתולת קשת פרפר וחד-קרן", "בובספוג הסרט: מבצע הצלה" ו"מחנה האלמוגים: שנות הילדות של בובספוג"; ומיראבל מדריגל ב"אנקאנטו". בנוסף לכך היא דבב בסדרה "החיוך של רוזי".

בשנת 2017 החלה לביים דיבוב, כאשר בין ההפקות שביימה נכללות הסדרות "גליטר פורס", "גליטר פורס דוקי דוקי", "פריקטאון", "התיק של אולי", "אלווין והצ'יפמאנקס", "הגרינים בעיר הגדולה" ו"הדרדסים".

בנוסף לדיבוב, מיטלפונקט עוסקת במשחק, כאשר שיחקה בסרט "שש פעמים" משנת 2013 בתפקיד אחות של תומר (רועי ניק).

## קישורים חיצוניים

## הערות שוליים

קטגוריה:מדבבות ישראליות
קטגוריה:מדבבים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:משפחת מיטלפונקט
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:ישראליות שנולדו ב-1988
קטגוריה:ישראלים שנולדו ב-1988
יהודה גרין

**יהודה גרין** הוא זמר חסידי ובעל תפילה ישראלי שבין השאר משמש כחזן בבית הכנסת קרליבך בהאפר ווסט סייד במנהטן סגנונו המוזיקלי מזוהה עם הרב שלמה קרליבך.

## ביוגרפיה
גרין נולד בירושלים למשפחה של חסידי ברסלב. כבר בגיל חמש נחשף לשירתו של הרב שלמה קרליבך ומאז הרבה לשמוע את שיריו וללכת להופעותיו והושפע מאוד מסגנונו האישי והמוזיקלי.

### קריירה
בשנת 1980 השתתף גרין בהופעה של קרליבך בלונדון, והוזמן על ידו לשיר עימו. גרין אמר שהיה כל כך נבוך והסכים להופיע רק מאחורי מסך.

בשנת 2009 הופיע במופע "האסק" לצד גדולי הזמר החסידי אברהם פריד, יעקב שוואקי, ברוך לוין וזמרים נוספים. ב-2010 שוב השתתף בקונצרט.

את אלבומו הראשון "נשמת" הוציא בשנת 2007 ומאז הוציא עוד ארבעה אלבומים נוספים.

ובשנת 2021 הוציא את הסינגל "דער רבי איז דא" שנחל הצלחה מרובה וצבר אף מספר גרסאות כיסוי.

חלק משיריו הפכו ללהיטי הקומזיצים בז'אנר המוזיקה החסידית, ועם שיריו המפורסמים נמנים השירים: "הנה ימים באים", "נשמת כל חי", "מקשר זיין", "השיבנו" והשיר "דער רבי איז דא".

יש הרואים בגרין ממשיך דרכו של הרב שלמה קרליבך..

## דיסקוגרפיה
### אלבומים
* נשמת (2007)
* געגועים (2010)
* נועם הנשמות (2012)
* ברכני (2014)
* נשמהל'ה (2018)
* אמר אביי (2024)

### השתתפות באלבומים
* 2nd Dance

### סינגלים
* דער רבי איז דא, 2021

## קישורים חיצוניים

* 
* 
* כל הידיעות על יהודה גרין באתר חסידיניוז
* יהודה גרין בראיון והופעה למנחם טוקר באולפן, טוקר FM

## הערות שוליים

קטגוריה:זמרים חסידיים
קטגוריה:ישראלים שנולדו ב-1959
ג'יימס או'קלי

**ג'יימס או'קלי** (באנגלית: **James Joseph O'Kelly**; 1 במאי 1842 - 22 בדצמבר 1916) היה עיתונאי ופוליטיקאי אירי.

## ביוגרפיה
ג'יימס נולד לג'ון ולברידגיט או'קלי בדבלין בשנת 1845. הוא היה בכור מארבעה בנים ובת אחת. משפחת או'קלי יחד עם בני דודיו של ג'יימס, הקימו רשת של אמנים ופעילים פוליטיים בתולדות התרבות האירית של המאה ה-19. סבו וסבתו מצד אביו היו ילידי מחוז רוסקומון ואביו ניהל עבודות נפחות וביצוע עבודות בדבלין. דודו מצד אמו היה ג'ון לורל (John Lawlor) פסל מצליח, ובן דודו, מייקל לורל, היה גם פסל שהועסק בלונדון. גם אחיו של ג'יימס, צ'ארלס וסטיבן, הפכו לאמנים.

בשנת 1861 נפטר אביו. דודו ג'ון לורל (1820–1901) כבר היה פסל מבוסס בלונדון, לכן עברה המשפחה ללונדון. לורל הפך לדמות אב לילדיה, במיוחד לבניה. לורל לקח על עצמו את גידול הנערים.

ג'יימס או'קלי התגייס ללגיון הזרים הצרפתי ונשלח למקסיקו. בסביבות 1865 הוא נמלט מהלגיון, הגיע לבולטימור ומשם חזרה ללונדון. בלונדון הוא התחיל לעבוד עעיתונאי.

בשנת 1871 ג'יימס או'קלי חזר לארצות הברית והחל לעבוד ב"ניו יורק הראלד". בנוסף לקריירה מוצלחת בעיתון, או'קלי עסק בציור. הוא חזר לבריטניה מספר פעמים לתקופות קצרות. ייתכן וקשרים שהוא רכש באותה תקופה עזרו כאשר אחיו אלויסיוס או'קלי הגיע לארצות הברית.

בשנות ה-80 של המאה ה-19 ג'יימד או'קלי חזר ללונדון והחל בקריירה פוליטית. לאחר הבחירות הכלליות בבריטניה 1880 הוא נבחר לבית הנבחרים כנציג של מחוז רוסקומון מטעם המפלגה האירית. באוקטובר 1881 צ'ארלס סטיוארט פרנל ראש מפלגתו נעצר ויומיים ארך כך נעצר גם או'קלי. הוא שוחרר רק במאי 1882.

בדצמבר 1883 ביחד עם אחיו אלויסיוס או'קלי הם נסעו לסודאן ומשם דיווחו על אירועי המלחמה המהדית.

לאחר הבחירות הכלליות בבריטניה 1885 או'קלי חזר לבית הנבחרים. לאחר פטירת צ'ארלס סטיוארט פרנל או'קלי המשיך לתמוך בקו הפוליטי שלו ובעקבות כך הפסיד בבחירות שנערכו בשנת 1892. אומנם הוא נבחר בבחירות שנערכו בשנת 1895 ובהמשך בכל מערכת בחירות עד שנפטר בשנת 1916.

## קישורים חיצוניים
* ביוגרפיה של ג'יימס או'קלי

## הערות שוליים

קטגוריה:עיתונאים בריטים
קטגוריה:חברי הפרלמנט של הממלכה המאוחדת (1880–1885)
קטגוריה:חברי הפרלמנט של הממלכה המאוחדת (1885–1886)
קטגוריה:חברי הפרלמנט של הממלכה המאוחדת (1886–1892)
קטגוריה:חברי הפרלמנט של הממלכה המאוחדת (1895–1900)
קטגוריה:חברי הפרלמנט של הממלכה המאוחדת (1900–1906)
קטגוריה:חברי הפרלמנט של הממלכה המאוחדת (1906–1910)
קטגוריה:חברי הפרלמנט של הממלכה המאוחדת (1910–1918)
קטגוריה:אנשי לגיון הזרים הצרפתי
קטגוריה:בריטים שנולדו ב-1842
קטגוריה:בריטים שנפטרו ב-1916
You Can Win If You Want

"**You Can Win If You Want**" (בעברית: "**את/ה יכול/ה לנצח אם את/ה רוצה**") הוא הסינגל השני של הצמד הגרמני מודרן טוקינג, שיצא כחלק מאלבום הבכורה שלו, *[[The 1st Album]]*. השיר יצא לאור ב-13 במרץ 1985 ונכנס לעשירייה הפותחת בגרמניה ב-13 במאי 1985. לאחר ששהה שלושה שבועות בחמישייה הפותחת, הצליח "You Can Win If You Want" להגיע למקום הראשון במצעד. הוא קיבל בסופו של דבר את תואר הזהב על מכירות של למעלה מ-250,000 במדינה.

"You Can Win If You Want" קיבל את תואר הזהב בצרפת על מכירות של למעלה מ-500,000 עותקים.

הווידאו קליפ לשיר צולם באולפני בוואריה במינכן, גרמניה וביים אותו במאי הווידאו קליפים מייקל בנטלה.

## רשימת השמעה
* **תקליט 7 אינץ**'

#  – 3:44
#  – 3:42
* **[[תקליט 12 אינץ']]**

#  – 5:19
# " – 3:43
# – 3:42

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 1985
קטגוריה:סינגלים מ-1985
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים בהוצאת אריולה רקורדס
ארווין ג'רטיאן

**ארווין ג'רטיאן** (במקור **גרינבאום**, בהונגרית: **Gyertyán Ervin**; בודפשט, 22 בנובמבר 1925 – בודפשט, 14 ביוני 2011) היה סופר יהודי-הונגרי, עיתונאי, מבקר אמנות, אסתטיקה קולנועית, היסטוריון ספרות.

## קורות חיים
ארווין גרינבאום נולד כבנם של גאבור גרינבאום ושל רוז'ה שטרן-שפרונץ. הוא סיים את בחינות הבגרות ב-1943 בתקופת השואה. מ-1947 עד 1949 למד באוניברסיטת פריז. בין 1949 לבין 1950 עבד למען העיתון "היום ההונגרי". מ-1950 עד 1956 היה עמית ביומון החשוב נפסבה, ומ-1953 עד 1956 היה בעל טור. מ-1958 עד 1975 היה עורך הטור של "עולם הסרטים". מ-1975 עד 1976 היה סגן העורך הראשי של הוצאת הספרים גונדולט. בין 1976 לבין 1979 היה חוקר בכיר במכון ההונגרי ללימודי קולנוע. מ-1977 עד 1981 היה סגן נשיא האגודה הבינלאומית למבקרי קולנוע ומ-1981 עד 1885 היה נשיא האגודה. בין 1979 לבין 1984, הוא היה ראש מחלקת הקולנוע של הטלוויזיה ההונגרית. בין השנים 1984–1986 היה ראש המחלקה המדעית במכון ללימודי קולנוע.

## חייו הפרטיים
בין השנים 1953–1998 אשתו הייתה קטלין מזאי. נולדו להם שני ילדים; קטלין (1954) ואישטוואן (1958).

## עבודותיו

## תרגומיו הספרותיים
* FG Lorca: Gypsy Romances (1948)
* D. Diderot: Deception (1958)

## פרסים
* מסדר הצטיינות העבודה דרגת זהב (1985)
* עט הזהב (2001)
* פרס אלדאר קומלוש (2005)
* מדליית זיכרון פאל דמני (2010)

## עץ משפחתו

## לקריאה נוספת
* הרמן פיטר : מי זה מי 2002 CD-ROM, ביוגרפיה 
* מיהו מי סוכנות הידיעות ההונגרית. 2009.
* מי זה מי בספרות ההונגרית? ספרי מאגר 
* מי זה מי בספרות ההונגרית? בודפשט, 1999 

## קישורים חיצוניים

* סופרים הונגרים בני זמננו
* Profit.com
* ארווין ג'רטיאן ב PORT.HU
* ארווין ג'רטיאן נפטר ב-HVG.HU
* ארווין ג'רטיאן הלך לעולמו ב-NOT.HU

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:היסטוריוני ספרות יהודים הונגרים
קטגוריה:מבקרי אמנות יהודים הונגרים
קטגוריה:ניצולי השואה: הונגריה
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1925
קטגוריה:הונגרים שנפטרו ב-2011
התרסקות מסוק המיל מי-17 של חיל האוויר ההודי

**התרסקות מסוק המיל מי-17 של חיל האוויר ההודי** היא תאונה אווירית שהתרחשה ב-8 בדצמבר 2021 בהודו. 14 בני אדם נהרגו בתוכם ביפין רוואט ראש מטה ההגנה של הודו באותו הזמן, ורעייתו מדחוליקה(Madhulika) בהתרסקות מסוק תובלה מדגם מיל Mi-17V5 בחבל טאמיל נאדו בדרום המדינה. במסוק היו 14 נוסעים.

הצבא ההודי פתח בחקירה לבירור נסיבות ההתרסקות.

ועדת חקירה פרלמנטרית של הפרלמנט ההודי פרסמה בדצמבר 2024 דו"ח בו נקבע כי ההתרסקות נגרמה מטעות אנוש.

## קישורים חיצוניים
* 

## הערות שוליים

קטגוריה:תאונות מסוקים
קטגוריה:תקריות ואסונות תעופה בהודו
קטגוריה:תקריות ואסונות תעופה ב-2021
קטגוריה:תקריות ואסונות תעופה של כלי טיס צבאיים
קטגוריה:תקריות ואסונות תעופה של כלי טיס הודיים
קטגוריה:2021 בהודו
צרות בהייטק

**צרות בהייטק** הוא שמה של קהילת היי־טק ישראלית, הכוללת עמוד פייסבוק, שהגיע לכ-70,000 עוקבים בדצמבר 2021, וקבוצה סגורה להייטקיסטים בלבד, בשם "צרות בהייטק - הקבוצה", ולה כ-160 אלף חברים, נכון לפברואר 2025. העמוד והקבוצה נוצרו על ידי ההייטקיסטים ארבל זינגר וערן יעקובוביץ. לקבוצה גם עמוד טוויטר ועמוד אינסטגרם, עם כ-3.5 אלפי עוקבים כל אחד. ערוץ תוכן נוסף של הקהילה הוא פודקאסט טכנולוגי שעוסק באנשים המרכיבים את ההיי־טק הישראלי.

## הקהילה
העמוד נוצר ב-2015, העמוד איגד סטטוסים הומוריסטיים מחיי המשרד של הייטקיסטים.

הקבוצה זכתה לסיקור בכלי התקשורת. בדצמבר 2021 נבחרה הקהילה במקום ה-9 בקטגוריית הייטק בדירוג אנשי השנה של "גלובס" לשנת 2021.

### פודקאסט
במאי 2021 הוקם פודקאסט שעוסק באנשים המרכיבים את ההיי־טק הישראלי.

הפודקסט מארח מתכנתים, אנשי QA, מנהלי קמפיינים וחוקרי אבטחה, ועוסק בנושאים שונים הקשורים להיי־טק בישראל כגון למידה, קבלה לעבודה, שכר, איזון עבודה־חיים, פנסיה, שוויון מגדרי ושילוב מיעוטים.

בינואר 2022 זכה הפודקאסט במקום הראשון בקטגוריית ״פודקאסט ההייטק והפיתוח של השנה״ של מגזין גיקטיים לשנת 2021.

## קישורים חיצוניים
* 
* צרות בהייטק, ברשת החברתית פייסבוק
* צרות בהייטק - הקבוצה, הקבוצה הסגורה
* 
* 100 המשפיעים לשנת 2021, מקום 96, TheMarker
* 

## הערות שוליים

קטגוריה:קבוצות פייסבוק בישראל
קטגוריה:היי-טק
קטגוריה:פודקאסטים ישראליים
קטגוריה:תופעות אינטרנט ישראליות
בן רדקליף

**בן רדקליף** (באנגלית: **Ben Radcliffe**; נולד ב-25 באפריל 1998) הוא רקדן, שחקן תיאטרון, קולנוע וטלוויזיה בריטי.

## ביוגרפיה
רדקליף נולד בבריטניה ב-25 באפריל 1998. הוא למד מחול בסטודיו ארמלי ובבית הספר למשחק של סילביה יאנג.

## קריירה
### קולנוע וטלוויזיה
בשנת 2014 שיחק בסרט הקולנוע "קובה אהובתי". הוא גילם בסרט את ברוס הצעיר. למרות ביקורות מעורבות רדקליף קיבל ביקורות מצוינת על תפקידו.

בשנת 2017 שיחק בתפקיד "איגי" בסדרה "הסודות של אברמור". באותה שנה שיחק בפרק בסדרה "הלודג'".

בשנים 2019–2020 שיחק בסדרת הטלוויזיה "פנדורה". הוא לוהק לסדרת הטלוויזיה "אנטומיה של שערורייה", שהוקרנה בבכורה בשנת 2022, ולסדרת הטלוויזיה "אדוני האוויר", שעלתה לאוויר ב-2024.

בנובמבר 2024, פורסם כי רדקליף הצטרף לקאסט של הקומדיה הבריטית התקופתית "Fackham Hall".הסרט כולל סיפור על גנב בשם אריק נון (רדליף) שמתחיל לעבוד באחוזה אנגלית בשם "Fackham Hall", שם הוא מתחיל רומן אסור.

בשנת 2025 שיחק בסרט הפעולה האמריקאי "סוניה האדומה" (אנ') המבוסס על הסרט באותו שם משנת 1985. באותה שנה לוהק לתפקיד ראשי בסדרת הדרמה התקופתית "עידן התמימות" (אנ') המבוססת על הרומן באותו שם ותופץ על ידי נטפליקס. 

### תיאטרון
בשנת 2008 החל לשחק במחזמר "אוליבר!", שהוצג בתיאטרון "דרורי ליין" ובמסע ההופעות ברחבי בריטניה. המחזמר הוצג במשך שנתיים.

רדקליף לוהק בשנת 2012 לתפקיד הבל במחזה "ילדי גן עדן". המחזה הוצג בתיאטרון הנסיך מווילס. הוא שיחק עוד במגוון הפקות ובשנת 2017 שיחק במחזמר צ'יטי צ'יטי בנג בנג בתיאטרון וסט אנד ובמסע ההופעות ברחבי בריטניה.

## קישורים חיצוניים

## הערות שוליים

קטגוריה:רקדנים בריטים
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1998
Geronimo's Cadillac

"**Geronimo's Cadillac**" (בעברית: "**ה[[קאדילק]] של ג'רונימו**") הוא הסינגל השישי של הצמד הגרמני מודרן טוקינג, שיצא כחלק מאלבום האולפן הרביעי שלו, *[[In the Middle of Nowhere]]*. השיר יצא לאור ב-6 באוקטובר 1986 והיה לשירו הראשון של הצמד שלא הגיע לראש מצעד הסינגלים הגרמני. השיר הגיע למקום השליש במצעד הסינגלים הגרמני ב-3 בנובמבר 1986, כמעט חודש לאחר יציאתו. "Geronimo's Cadillac" שהה חמישה שבועות בעשירייה הפותחת במצעד ובסך הכול 13 שבועות במצעד עצמו.

בזמן ש-"Geronimo's Cadillac" נכנסה לחמישייה הפותחת באוסטריה, הוא הצליח להיכנס לעשירייה הפותחת בשווייץ, שוודיה ונורווגיה.

## רשימת השמעה
* ***'

#  – 3:12
#  – 3:12
* ***'

#  – 5:02
# " – 3:25
# – 3:12
* **גרסאות אחרות**

#  – 3:10
#  – 3:22

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי 1986
קטגוריה:סינגלים מ-1986
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על מכוניות
קטגוריה:סינגלים שהגיעו למקום הראשון בספרד
קטגוריה:סינגלים בהוצאת אריולה רקורדס
גיל נויוביץ'

**גיל נויוביץ**' (נולד ב-1 בספטמבר 2001) הוא כדורסלן ישראלי, המשחק בעמדת הרכז בקבוצת הפועל גלבוע גליל מליגת העל.

## ביוגרפיה
נויוביץ' נולד וגדל בעיר הוד השרון, ולמד בבית הספר תיכון הדרים בעיר.

## קריירה
החל לשחק מגיל צעיר במועדון הכדורסל מכבי הוד השרון.

בשנת 2017, בהיותו תלמיד כיתה י"א, הוביל במפתיע את נבחרת תיכון הדרים לעלייה ראשונה בתולדותיה לליגת העל לתיכונים,
לאחר זכייה בטורניר מוקדמות האליפות הארצית לתיכונים בגליל, ונבחר לחמישיית הטורניר. נבחרת הדרים המשיכה עד לשלב רבע גמר ליגת העל, בו הודחה על ידי נבחרת בית הספר הריאלי.

בין השנים 2018–2020, שיחק בקבוצת מכבי סנו הוד השרון בליגה הלאומית.

לקראת עונת 2020/2021, חתם לעונה בקבוצת הפועל רמת גן גבעתיים. באותה עונה התברג ברוטציה הקבוצתית, זכה למחמאות על משחק ההגנה הקשוח שלו, ואף נבחר לשחקן המחזור ה-24 בליגה הלאומית. את העונה סיים בממוצעים של 4.5 נקודות, 3.5 ריבאונדים ו-1.2 חטיפות למשחק.

בסיום העונה זומן לנבחרת העתודה של ישראל בכדורסל.

לקראת עונת 2021/2022, האריך את חוזהו לעונה נוספת בשורות הפועל רמת גן גבעתיים, ומונה לקפטן הקבוצה.

לקראת עונת 2022/2023, האריך את חוזהו לעונה נוספת בשורות הפועל רמת גן-גבעתיים והמשיך בעונה שנייה ברציפות כקפטן הקבוצה ועונה שלישית במועדון.

בעונת 2023/2024 שיחק במכבי מעלה אדומים בליגה הלאומית. באותה עונה העמיד ממוצעים של 13.2 נקודות למשחק לצד 5 ריבאונדים ו-4.4 אסיסטים.

לקראת עונת 2024/2025 חתם לראשונה בליגת העל בכדורסל, בהפועל חיפה.

במהלך העונה העמיד ממוצעים של 5.9 נקודות למשחק לצד 2.5 אסיסטים ו-1.2 חטיפות.

לקראת עונת 2025/2026 חתם בקבוצת הפועל העמק.

### כדורסל 3x3
החל משנת 2022, נויוביץ׳ הוא חבר קבוע בנבחרות ישראל בכדורסל 3x3.

באוקטובר 2023, הגיע להישג שיא עם נבחרת ישראל עד גיל 23, איתה זכה בסגנות אליפות העולם..

## סטטיסטיקות קריירה

## קישורים חיצוניים
* פרופיל השחקן, באתר מנהלת ליגת העל בכדורסל

## הערות שוליים

קטגוריה:כדורסלני נבחרת ישראל 3x3
קטגוריה:כדורסלנים ישראלים
קטגוריה:כדורסלני הפועל חיפה
קטגוריה:כדורסלני מכבי מעלה אדומים
קטגוריה:כדורסלני הפועל רמת גן
קטגוריה:כדורסלני מכבי הוד השרון
קטגוריה:בוגרי תיכון הדרים
קטגוריה:הוד השרון: כדורסלנים
קטגוריה:ישראלים שנולדו ב-2001
משרד הפנים (אוסטריה)

**משרד הפנים הפדרלי** (בגרמנית: **Bundesministerium für Inneres**; ידוע כ-**Innenministerium**, או **B.M.I** בראשי תיבות) היא סוכנות ממשלתית פדרלית המשמשת כמשרד הפנים של ממשלת אוסטריה והיא אחראית בעיקר על ביטחון הציבור, אך עוסקת גם בנושאים הנוגעים לאזרחות, בחירות, משאלי עם ושירות אזרחי חלופי. משרד הפנים נחשב לאחד המשרדים החשובים באוסטריה.

המשרד מנהל ומפקח על הרוב המכריע של סוכנויות אכיפת החוק במדינה, כולל המשטרה הפדרלית, משרד משטרת הפלילים (BKA), המינהל לביטחון המדינה ושירותי מודיעין (לשעבר המשרד הפדרלי להגנת החוקה וללוחמה בטרור, BVT), המשרד למאבק בשחיתות (BAK), פיקוד יחידת קוברה (EKO Cobra), כוח המשטרה האווירית ויחידת המצפה המיוחדת (SEO). המינהל הכללית לביטחון הציבור, המורכב בעיקרו מקציני אכיפת חוק, משמש כגוף המנהל המקצועי של כל הגורמים הללו, מלבד ה-BAK, שאינה מהווה חלק ממנו. סוכנויות אכיפת החוק הפדרליות שאינן בשליטת המשרד כוללות את המשטרה הצבאית, המשטרה הפיננסית ומשמר המשפט. ראש המשרד ומנכ"ל המשרד הוא שר הפנים (*Bundesminister*). ממש מתחת לשר מכהן המזכיר הכללי (*Generalsekretär*), המשמש כראש המבצעים של הסוכנות והפקיד השני במשרד. המשרד הוא אחד הבודדים בממשלה האוסטרית, שיש בראש ראש סגל (*Kabinettchef*), המשמש כראש הסגל של השר.

עד 1848 ענייני הפנים של המדינה היו באחריות קנצלר החצר האוסטרו-בוהמית, משרה שהוקמה על ידי הקיסרית מריה תרזה. בשנת 1848 הוקם המשרד לראשונה כ"משרד הפנים הקיסרי והמלכותי", שימש כמשרד הפנים של אוסטרו-הונגריה ברחבי האימפריה. הוא הפך ל"משרד הפנים הממלכתי" (Staatsamt des Innern) של הרפובליקה הראשונה ב-1918 ולאחר מכן שונה שמו ל"משרד הפנים הפדרלי". בין 1918 ל-1920 הוא נקרא משרד הפנים הממלכתי. לאחר מכן הוא מוזג עם משרד החינוך ושמו שונה למשרד המדינה לענייני הפנים וחינוך. הגוף השתלב בממשל הפדרלי בשנת 1923. בעקבות מלחמת העולם השנייה שונה שמו למשרד הפנים הפדרלי ולאחר פירוק גרמניה הנאצית בשנת 1945 הוקם המשרד מחדש במתכונתו הנוכחית.

ארמון מודנה הוא המטה המרכזי של המשרד, ממוקם במרכז העיר וינה, ברובע אינרה שטאדט.

הסוכנות הפדרלית ברמת הקבינט מופקדת על נושאי ביטחון הציבור, אזרחות ומעמד אזרחי, לרבות שמות משפטיים, בחירות, משאלי עם ועצומות פופולריות, כמו גם ניהול מצב חירום והפעלת השירות האזרחי החלופי לשירות הצבאי.

המנהל הכללי לביטחון הציבור, ממונה על ידי שר הפנים ואחראי על המשטרה הפדרלית, המינהל לביטחון המדינה ושירותי מודיעין, היחידה הטקטית EKO Cobra וכן על משרד משטרת הפלילים הפדרלית. מעבר לתחום השיפוט של הקנצלר הפדרלי, המשרד אחראי גם על ענייני המדינות והעיריות האוסטריות, הקרנות וקרנות העושר הריבוניות.

## קישורים חיצוניים

* 

## הערות שוליים

קטגוריה:משרדי פנים
קטגוריה:ממשלת אוסטריה
קטגוריה:משרדי ממשלה
Live at the Royal Albert Hall (אלבום של ארקטיק מאנקיז)

**Live at the Royal Albert Hall** הוא אלבום הופעה של להקת האינדי רוק הבריטית "Arctic Monkeys". האלבום כולל רצועה המורכבת מ-20 שירים, ואורכו 86 דקות ו-7 שניות. זהו אלבום ההופעה השלישי של הלהקה (והאחד עשר בסך כל הדיסקוגרפיה), והוא הוקלט על ידי חברת התקליטים Domino. האלבום הוקלט ב-7 ביוני 2018 בהופעה באולם "Royal Albert Hall", ויצא לאור ב-4 בדצמבר 2020.

## רשימת רצועות

## קישורים חיצוניים

קטגוריה:אלבומי ארקטיק מאנקיז
קטגוריה:אלבומי הופעה באנגלית
קטגוריה:אלבומי אינדי רוק
Submarine (מיני-אלבום)

**Submarine** הוא מיני-אלבום אינדי פופ ופולק של זמר האינדי רוק הבריטי אלכס טרנר. המיני-אלבום כולל רצועה המורכבת מ-6 שירים, ואורכו 19 דקות ו-3 שניות. זהו מיני-אלבום הבכורה של הזמר, סולן הלהקה "Arctic Monkeys", והוא הוקלט על ידי חברת התקליטים Domino בהפקתו של ג'יימס פורד. המיני-אלבום הוקלט במהלך 2010, ויצא לאור ב-14 במרץ 2011 כפסקול הסרט "Submarine".

## תיאור כללי
הדרמה הקומית "Submarine", סרט הביכורים של השחקן ריצ'רד איואד כבמאי וכתסריטאי, מציגה בעלילה את אוליבר טייט, נער בגיל ההתבגרות הנקרע בין דאגה לזוגיות השברירית האישית שלו לבין דאגה לנישואים המתפרקים של הוריו. הזמר אלכס טרנר, סולן להקת האינדי רוק, ארקטיק מאנקיז, נשכר לכתוב שירים מקוריים עבור הפסקול. בשונה מסגנון הרוק של להקתו, טרנר כתב בלדות אקוסטיות שקטות בליווי גיטרה אקוסטית. המיני-אלבום הוקלט באולפני "One Inch" ו-"Air" שבעיר לונדון במהלך 2010, ויצא לאור ב-14 במרץ 2011.

כחלק מהאלבום "Suck It And See", שיצא לאור ב-6 ביוני 2011, חידשה הלהקה את השיר החותם את המיני-אלבום, "Piledriver Waltz", בגרסה אלקטרונית קצבית. עשור אחר כך, ב-2021, מאמר במגזין "NME" צייר את הקשר בין המיני-אלבום לאלבום "Tranquility Base Hotel & Casino" של הלהקה והצביע על המיני-אלבום כתפנית מוזיקלית בקריירה של טרנר אשר ממשיכה להשפיע עליו. בן שלו מעיתון "הארץ" ציין זאת עוד קודם, כבר ב-2018.

## רשימת רצועות

## ביקורות
על אף ש-"Submarine" איננו זכה להפצה בבתי הקולנוע בישראל, המיני-אלבום עודנו סוקר באתרי הבידור. המבקר עינב שיף מאתר "וואלה!" הרעיף שבחים על האלבום בדבריו כי הוא "למעשה טור דה פורס של הצד הפחות מדי מוערך של טרנר" וכן כי "העבר, ההווה ועתיד של הרוקנרול שייכים לאלכס טרנר", ועליו הוסיף אבנר שביט מאותו אתר כי המיני-אלבום משתלב בצורה מצוינת כפסקול הסרט. בביקורת של אבישי קרשין מאתר "ynet" על הסרט, הוא ציין כי הפסקול של טרנר "מקסים". בסיכום 2011 של הבלוג "ישרא-בלוג", המיני-אלבום כונה "אחד הריליסז היותר מוצלחים השנה". בביקורות שהגיעו בהמשך השנה על אלבום הלהקה, "Suck It And See", המיני-אלבום זכה להתייחסויות נוספות – עינב שיף שיבח אותו פעם נוספת וציין כי אלכס טרנר "השתכלל כל כך ככותב שירים" בו, מני אבירם מאתר "mako" הזכיר אותו גם כן לחיוב וקרא לו "עדין ומרגש" ושרון מולדאבי מהעיתון "גלובס" שכתב עליו כי הוא "אקוסטי ואינטימי יותר מהרוק של המאנקיז". בביקורת מאוחרת יותר, על "Tranquility Base Hotel & Casino" מ-2018, הכתב בן שלו מעיתון "הארץ" שיבח את המיני-אלבום כ"פריצת דרך" בקריירה של טרנר.

## קישורים חיצוניים

## הערות שוליים

קטגוריה:פסקולים מ-2011
קטגוריה:מיני-אלבומי בכורה מ-2011
קטגוריה:מיני-אלבומים באנגלית
Give Me Peace on Earth

"**Give Me Peace on Earth**" הוא הסינגל השביעי של הצמד הגרמני מודרן טוקינג, שיצא כחלק מאלבום האולפן הרביעי שלו, *[[In the Middle of Nowhere]]*. השיר יצא לאור ב-11 בנובמבר 1986 והיה לשירו הראשון שלא זכה להצלחה בינלאומית, אלא דורג במצעדים ספורים בלבד. "Give Me Peace on Earth" הגיע למקום השביעי בבלגיה.

## רשימת השמעה
* ***'

# "Give Me Peace on Earth" – 4:12
#  – 4:31
* ***'

#  – 4:12
# " – 4:31
# – 3:04
## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1986
קטגוריה:סינגלים מ-1986
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירי שלום
קטגוריה:בלדות משנות ה-1980
קטגוריה:בלדות פופ
קטגוריה:סינגלים בהוצאת אריולה רקורדס
קוני דה וינטר

**קוני דה וינטר** (בהולנדית: **Koni De Winter**; נולד ב-12 ביוני 2002 באנטוורפן שבבלגיה) הוא כדורגלן בלגי המשחק בעמדת הבלם בקבוצת מילאן מהסרייה א' ובנבחרת בלגיה.

## קריירת מועדונים
דה וינטר גדל במחלקות הנוער של סיטי פיראטס אנטוורפן, לירסה, זולטה ורכם ויובנטוס. בשנת 2021 החל לשחק ביובנטוס II, קבוצת המילואים של יובנטוס. ב-23 בנובמבר 2021 ערך את הופעת הבכורה שלו בקבוצה הראשונה של המועדון, כשנכנס כמחליף בהפסד 0–4 לצ'לסי במסגרת שלב הבתים של ליגת האלופות לעונת 2021/2022.

ב-13 באוגוסט 2025 חתם לחמש שנים במילאן, תמורת 20 מיליון אירו.

## קריירה בינלאומית
דה וינטר הוא חלק מסגל נבחרת בלגיה עד גיל 21.

## קישורים חיצוניים

קטגוריה:כדורגלנים בלגים
קטגוריה:בלמי כדורגל בלגים
קטגוריה:אנטוורפן: כדורגלנים
קטגוריה:כדורגלני יובנטוס
קטגוריה:כדורגלני אמפולי
קטגוריה:כדורגלני גנואה
קטגוריה:ספורטאים בלגים באיטליה
קטגוריה:כדורגלני נבחרת בלגיה
קטגוריה:כדורגלני מילאן
קטגוריה:בלגים שנולדו ב-2002
אוקלי פנדרגאסט

**אוקלי פנדרגאסט** (באנגלית: **Oaklee Pendergast**; נולד ב-24 ביוני 2004) הוא שחקן אנגלי, המוכר מהופעותיו בסרט האסונות "הבלתי אפשרי" (2012) ובשלל תפקידים טלוויזיוניים בין היתר "*Camping*" (2016) ו-"מרצ'לה" (2018).

## ביוגרפיה
פנדרגאסט נולד וגדל בשכונה בקסלי , בלונדון, אנגליה.

## קריירה
פנדרגאסט ערך את הופעת הבכורה שלו במשחק בשנת 2008, כשהופיע בפרק של אופרת הסבון הפופולרית"איסטאנדרס" בתור פליקס סטיוארט, בנו של ג'יימי סטיוארט.

בשנת 2012 הוא השתתף בשני פרקים של סדרת הטלוויזיה "נפגעים". באותה שנה, הוא ערך את הופעת הבכורה שלו בסרט עלילתי, כשגילם את סיימון בנט בסרט האסונות של חואן אנטוניו ביונה "הבלתי אפשרי", שמבוסס על חוויותיה של מריה בלו ומשפחתה במהלך רעידת האדמה והצונאמי באוקיינוס ההודי בשנת 2004. בשנת 2014 שיחק פנדרגאסט בתפקיד ראשי בסרט, "האישה בשחור: מלאך המוות".

משנת 2016 פנדרגאסט שיחק בכמה סדרות טלוויזיה בהן "*Camping*", "מרצ'לה" ובסדרה "Home". לצידו משחק בסדרה רופוס ג'ונס (שיצר וכתב את הסדרה). ג'ונס ופנדגאסט כיכבו יחד גם בסדרה "קמפינג".

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקנים ילדים אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2004
Santa, Can't You Hear Me

"**Santa, Can't You Hear Me**" (בעברית: "**סנטה, אתה לא שומע אותי**") הוא דואט של הזמרות האמריקאיות קלי קלרקסון ואריאנה גרנדה. הוא נכלל כרצועה השמינית באלבום האולפן התשיעי ואלבום חג המולד השני של קלרקסון, ** (2021). השיר נכתב על ידי קלרקסון ואבן יובנקס והופק על ידי ג'ייסון הלברט.

בשנת 2022 הוחלט להוציא את השיר בתור סינגל רשמי. הוא הופץ בשלושה פורמטים שונים: קלטת שמע, תקליטור ותקליטור גמיש.

## רקע וכתיבה
"Santa, Can't You Hear Me" נכתב על ידי קלרקסון ביחד עם אבן יובנקס והופק על ידי ג'ייסון הלברט. לאחר צילומי העונה ה-21 של סדרת הריאליטי האמריקאית *[[The Voice (ארצות הברית)|The Voice]]*, קלרקסון הזמינה את גרנדה להקליט עימה את השיר. "Santa, Can't You Hear Me" הופץ בהוצאת אטלנטיק רקורדס ב-15 באוקטובר 2021, ביום יציאת האלבום. הוא שיר חג המולד המאופיין בסוגת הביג בנד. מילותיו הן פנייה לסנטה קלאוס; במקום מתנות חומריות, הזמרות מבקשות תשובות כיצד הן יכולות להשיג את תשוקתן הגדולה ביותר לחג המולד, שהיא אהבה.

עם יציאתו, רנדי דאון מ-*Today* טען שהשיר הוא בדיוק מה שאפשר לצפות מהזמרות, וכתב שהוא "מקפיץ אחת את השנייה וכולל מנגינות קצביות ותווים גבוהים כאחד". בביקורת על האלבום מ-*[[Vulture]]*, ג'סטין קורטו תיאר את הרצועה וטען ש"היא נשמעת גדולה כמו שאפשר לצפות שהיא תהיה". בביקורת שלה על השיר ב-iHeartRadio, כתבה אריאל קינג שהשיר מוכיח גם את הכישרון של הזמרות וגם מה שהופך אותן ל"תחנות כוח מדהימות" והוסיפה שהן משלבות בצורה מושלמת את השירה שלהן.

## קבלה ביקורתית

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלים מ-2022
קטגוריה:שירי קלי קלרקסון
קטגוריה:שירי אריאנה גרנדה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי קלי קלרקסון
קטגוריה:שירי חג המולד
קטגוריה:שירים על סנטה קלאוס
קטגוריה:שירי זהב בממלכה המאוחדת
קטגוריה:סינגלים בהוצאת אטלנטיק רקורדס
When Lights Are Low

***When Lights Are Low*** (בעברית: "**כשהאורות מעומעמים**") הוא האלבום ה-19 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור ב-20 באפריל 1964, לאחר שהוקלט בחודשים פברואר–מרץ אותה השנה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
מליק טילמן

**מליק לאון טילמן** (באנגלית ובגרמנית: **Malik Leon Tillman**; נולד ב-28 במאי 2002 בנירנברג שבגרמניה) הוא כדורגלן אמריקאי-גרמני המשחק בעמדת הקשר ההתקפי בקבוצת באייר לברקוזן ובנבחרת ארצות הברית.

## קריירת מועדונים
טילמן גדל במחלקות הנוער של גרויטר פירט ובאיירן מינכן. בשנת 2020 החל לשחק בבאיירן מינכן II, קבוצת המילואים של באיירן מינכן. ב-25 באוגוסט 2021 ערך את הופעת הבכורה שלו בקבוצה הראשונה של המועדון, בניצחון 0–12 על ברמר במסגרת הסיבוב הראשון של הגביע הגרמני. במשחק זה הבקיע את שער הבכורה שלו במועדון. ב-23 בנובמבר ערך את הופעת הבכורה שלו בליגת האלופות, כשנכנס כמחליף בניצחון 21 על דינמו קייב במסגרת שלב הבתים לעונת 2021/2022.

הוא ערך את הופעת הבכורה שלו בבונדסליגה ב-14 בדצמבר בניצחון 0–5 על שטוטגרט.

ב-15 ביולי 2022 הושאל טילמן לגלאזגו ריינג'רס.

ב-10 באוגוסט 2023 הושאל לפ.ס.וו. איינדהובן לעונה אחת לאחר שהאריך את חוזהו בבאיירן מינכן עד 2026.

ב-10 במאי 2024 עבר טילמן רשמית לפ.ס.וו. איינדהובן לאחר שחתם על חוזה לארבע שנים במועדון, בעבור סכום העברה של כ-12 מיליון אירו ששולמו עבורו.

ב-12 ביולי 2025 חתם טילמן בבאייר לברקוזן לחמש שנים.

## קריירה בינלאומית
טילמן שיחק בנבחרות הצעירות של גרמניה.

ב-1 ביוני 2022 ערך את הופעת הבכורה שלו בנבחרת ארצות הברית, בניצחון 3-0 על נבחרת מרוקו במשחק ידידות.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלנים אמריקאים
קטגוריה:קשרי כדורגל גרמנים
קטגוריה:קשרי כדורגל אמריקאים
קטגוריה:נירנברג: כדורגלנים
קטגוריה:כדורגלני באיירן מינכן
קטגוריה:כדורגלני גלאזגו ריינג'רס
קטגוריה:כדורגלני באייר לברקוזן
קטגוריה:כדורגלני פ.ס.וו. איינדהובן
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים זרים בסקוטלנד
קטגוריה:ספורטאים זרים בהולנד
קטגוריה:ספורטאים אמריקאים בהולנד
קטגוריה:גרמנים שנולדו ב-2002
קטגוריה:אמריקאים שנולדו ב-2002
סאנדה (ספורט)

**סאנדה** (מסינית: **散打** פין-יין: **Sǎndǎ**), או **סאנשוֹאוּ** (מסינית: **散[[手]]**) הידוע גם בשם **[[אגרוף (ספורט)|אגרוף]] סיני** או **[[קיקבוקס]] סיני**, הוא סגנון של וו-שו וספורט הלחימה הרשמי של הרפובליקה העממית של סין. סאנדה היא מערכת לחימה אשר פותחה במקור על ידי צבא השחרור העממי על בסיס מחקר ופרקטיקות של וו-שו מסורתי וטכניקות לחימה מודרניות. הספורט דומה בפילוסופיה שלו לקיקבוקס בכך שהוא מתיר טכניקות הכאה הכוללות אגרופים, בעיטות מפרקיות וברכיות, לצד טכניקות גראפלינג כמו הטלות, גריפות וקלינץ', אך הוא אינו מאפשר קרב קרקע.

כחלק מתוכנית פיתוח הספורט, וספציפית ענף הוו-שו, ממשלת סין פיתחה תוכנית לימודים סטנדרטית לאימוני סאנדה הנקראת לרוב וו-שו סאנדה, ולה מספר גרסאות, גרסה צבאית, גרסה ספורטיבית וגרסה להגנה עצמית. עם זאת, לימודי סאנדה יכולים להכיל תכנים וטכניקות מכל אמנות לחימה, ומאמני סאנדה רבים משלבים אמנויות לחימה שאינן מופיעות בתוכנית הרשמית ואינן נחשבות וו-שו, למשל אגרוף תאילנדי, טאקוונדו וג'ו ג'יטסו ברזילאי, בדומה לאמנויות לחימה משולבות במערב.

## היסטוריה
ההיסטוריה של הספורט התחרותי סאנדה החלה באירועי קרבות חסרי כללים על במה מוגבהת חסרת מעקה שנקראה לֶיְי טאי ובה עדיין עושים שימוש בתחרויות סאנדה היום. בצבא הסיני תחרויות אלו התפתחו לתחרויות ידידותיות שמטרתן הייתה לבחון טכניקות ושיטות לחימה מול יריב מתנגד. קרבות סאנדה עם כללים ברורים וכפפות אגרוף פותחו לראשונה על ידי הקוומינטנג באקדמיה הצבאית של הרפובליקה הסינית בשנות העשרים. מאוחר יותר השיטה אומצה על ידי צבא השחרור העממי של סין. תוכנית הלימודים פותחה תוך התייחסות לאמנויות לחימה סיניות מסורתיות.

מאוגוסט 2019 ועד אוגוסט 2021 לוחמת הסאנדה ז'אנג וילי  החזיקה בתואר אלופת משקל קש של UFC.

## קישורים חיצוניים

## הערות שוליים

קטגוריה:אמנויות לחימה
קטגוריה:ספורט לחימה
קטגוריה:קיקבוקס
קטגוריה:סין
קטגוריה:וו-שו
קרחון אמריקה הדרומית

**קרחון אמריקה הדרומית** או **קרחון סאות' אמריקה** (באנגלית: **South America Glacier**) הוא קרחון קטן בסמוך ליד הפינה הדרומית-מערבית של גבעות קוקרי בסמוך לעמקים היבשים מקמרדו, בארץ ויקטוריה שבאנטארקטיקה.

הקרחון תלוי במורד צוק שגובהו 2,000 מטרים מעל פני הים.

## היסטוריה
### גילוי ומיפוי הקרחון

הקרחון נחקר על ידי משלחת המחקר המערבי, של המשלחת האנטארקטית המערבית (Western Journey Party) שהייתה חלק מהמשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913, בפיקודו של תומאס גריפית' טיילור.

### מקור השם

שמו של הקרחון ניתן לו בינואר 1911, על ידי המשלחת.

השם הוא תיאורי.

לקרחון צורה המזכירה את יבשת אמריקה הדרומית.

## קישורים חיצוניים
* קרחון אמריקה הדרומית באתר הסקר הגאולוגי של ארצות הברית
* קרחון אמריקה הדרומית באתר הגאזט האנטארקטי של ממשלת ניו זילנד
* קרחון אמריקה הדרומית באתרהגאזט האנטארקטי המשווה SCAR של ממשלת אוסטרליה
* מפת אזור קרחון טיילור (קרחון דרום אמריקה, וגבעות קוקרי נמצאים במרכז הרביע העליון מימין ברביעי המפה)

## הערות שוליים

אמריקה הדרומית
אמריקה הדרומית
סגן הקנצלר (גרמניה)

**סגן הקנצלר של הרפובליקה הפדרלית של גרמניה**, או בקיצור: **סגן קנצלר גרמניה** (בגרמנית: **Vizekanzler der Bundesrepublik Deutschland**), הוא השני בדירוג חברי הקבינט של גרמניה ומשמש גם כשר האוצר הפדרלי. על פי החוקה, מקובל שהתואר ניתן לשר הגדול שמספק השותף הקואליציוני (הקטן יותר).

בפוליטיקה היומיומית, להיות סגן קנצלר זה יותר תואר כבוד. סגן הקנצלר רשאי לעמוד בראש ישיבות הממשלה כאשר הקנצלר נמצא בחו"ל. תפקידו של סגן הקנצלר הוא להשתמש בסמכויות החוקתיות הספציפיות של הקנצלר במקרה שהקנצלר אינו מסוגל למלא את תפקידו. תחליפים מסוג זה מעולם לא נעשה בהם שימוש בהיסטוריה של גרמניה.

סגן קנצלר גרמניה הנוכחי הוא לארס קלינגבייל והוא מכהן בתפקיד החל מ-6 במאי 2025.

## משרד ומנגנון מינוי
הקבינט הגרמני מורכב מהקנצלר והשרים הפדרליים. על פי חוק היסוד (סעיף 69.1), הקנצלר ממנה את אחד השרים כסגן ראש הממשלה. בניגוד למינוי שר בממשלה, אין צורך במינוי רשמי של הנשיא. המינוי הוא סמכות בלעדית של הקנצלר.

הקנצלר חופשי תאורטית לבחור את סגנו. אף על פי כן, ממשלה גרמנית מבוססת בדרך כלל על קואליציה של שתי מפלגות או יותר, והקנצלר נותן את התואר לשר של מפלגת הקואליציה השנייה בגודלה בהמלצת הנהגת המפלגה.

ניתן להתייחס לסגן הקנצלר הגרמני כמקביל לסגן ראש ממשלה במערכות פרלמנטריות אחרות. בניגוד לתפקיד סגן הנשיא במערכות נשיאותיות של ממשלות, סגן הקנצלר הגרמני אינו היורש האוטומטי במקרה שקנצלר מכהן יעזוב לפתע את תפקידו.

קבינט גרמני קיים רק כל עוד הקנצלר הנוכחי מכהן. סיום כהונתו של קנצלר בתפקיד (בין אם על ידי מוות או התפטרות או בפגישה ראשונה של בונדסטג שנבחר לאחרונה) מסיים אוטומטית את כהונתו של כל שר. אם זה יקרה, נשיא גרמניה ממנה את הקנצלר לשעבר או, אם זה לא אפשרי, את אחד משרי הממשלה לשעבר (לא בהכרח, אבל ככל הנראה את סגן הקנצלר לשעבר) כממלא מקום הקנצלר, עד שהפרלמנט יבחר קנצלר חדש. כאשר ב-1974 התפטר הקנצלר וילי ברנדט וסירב להישאר בתפקידו עד בחירת יורשו, הנשיא גוסטב היינמן הבטיח תקדים מקביל ומונה לסגן-קנצלר לשעבר, ולטר של כממלא מקום הקנצלר.

חוק היסוד אינו קובע מי ימלא את סמכויותיו ותפקידיו של הקנצלר, אם הן הקנצלר והן הרמטכ"ל לא יוכלו לעשות כן. תקנון הנוהל של הקבינט הגרמני קובע כי בהיעדר שני נושאי המשרה ישיבות הקבינט ינוהלו על ידי חבר קבינט שיועד לכך על ידי הקנצלר או סגן הקנצלר או, אם ייעוד כזה לא התקיים או אם המיועד אינו מסוגל לעשות זאת, על ידי חבר הקבינט הנוכחי בעל החברות הבלתי פוסקת הארוכה ביותר בממשלה הפדרלית. עם זאת, לא ברור אם הוראה זו משתרעת על סמכויות אחרות של משרד הקנצלר. במומחיות שהוציא השירות המדעי של הבונדסטאג ב-2014, הדעה המשפטית היא שזה המצב.

## ראו גם
* קנצלר גרמניה
* קנצלר אוסטריה
* פוליטיקה של גרמניה
* היסטוריה של גרמניה
* נשיא גרמניה

## קישורים חיצוניים
* 

*
קטגוריה:גרמניה: פוליטיקה
קטגוריה:ממשלת גרמניה
קטגוריה:גרמניה: ממשל
אגרפרמוש

**אגרפרמוש** (בהונגרית: **Egerfarmos**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באגרפרמוש מספר התושבים נמצא בירידה. כך, בשנת 1990 חיו בכפר 710 תושבים ובשנת 2021 רק 703 תושבים.

האזור מיושב מהמאה ה-13, הוא מוזכר לראשונה בתעודות משנת 1261 ומאז הוא מיושב לסירוגין.

## יהודי אגרפרמוש
יהודים חיו באגרפרמוש במאה ה-18 ובמאה ה-19. החל משנת 1885 היו יהודי הכפר כפופים לקהילת מזקבשד. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
רבקה אוקסמן

**רבקה אוקסמן** (6 באפריל 1948 – 16 במרץ 2025) הייתה אדריכלית וחוקרת בתחום אדריכלות ישראלית-אמריקאית. היא כיהנה כפרופסור בטכניון.

## קורות חיים
אוקסמן היא בתו של המהנדס פרופ' יוסף (יוסקה) אידלמן. היא סיימה את לימודי התיכון בבית הספר הריאלי בחיפה, כשאת השכלתה המקצועית רכשה בטכניון, בו למדה אדריכלות וסיימה עם תואר באדריכלות ותכנון עירוני.

עם סיום הלימודים המשיכה במחקר והוראה והתמקדה בתאוריית אדריכלות, מחקר העיצוב, השפעת עולם הדיגיטלי על אדריכלות מודרנית והשפעת דרישות לשימור הסביבה על אדריכלות. במהלך עבודתה בטכניון היא התקדמה לתואר פרופסור והייתה סגן דקאן הפקולטה לאדריכלות. בנוסף לטכניון לימדה אוקסמן באוניברסיטת סטנפורד וביצעה מחקרים עם חוקרי המכון הטכנולוגי של מסצ'וסטס.

בעקבות עיסוקיה התקבלה ל"אגודת מחקר העיצוב" שמרכזה בלונדון ופעלה כעורכת של הירחון Design Studies. במשותף עם בעלה רוברט אוקסמן ערכו מהדורה מיוחדת של ירחון Architectural Design שהייתה מוקדשת לאדריכלות מודרנית. בשנת 2014 הם פרסמו את הספר Theories of the Digital in Architecture.

רבקה אוקסמן התחתנה עם אדריכל ופרופסור בטכניון רוברט אוקסמן ולזוג שתי בנות: נרי אוקסמן וקרן.

## קישורים חיצוניים

* [פרסומים מדעים של רבקה אוקסמן](https://web.archive.org/web/20211209195440/https://academic.microsoft.com/author/2261855969/publication/search?q=Rivka%20Oxman&qe=Composite(AA.AuId%253D2261855969)&f=&orderBy=0&paperId=2152799051)

## הערות שוליים

קטגוריה:אדריכליות ישראליות
קטגוריה:אדריכלים ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:סגל הטכניון: אדריכלות
קטגוריה:מעצבות אמריקאיות
קטגוריה:מעצבים יהודים אמריקאים
קטגוריה:ישראליות שנולדו ב-1950
קטגוריה:ישראלים שנולדו ב-1950
Knebel

**Knebel** (נהגה **קנייבל**; בעברית: **[[מחסום פה (BDSM)|מחסום פה]]** או **גאג**) הוא שיר של הסופרגרופ לינדמן. השיר יצא לאור ב-1 בנובמבר 2019 כסינגל השלישי מתוך אלבומם השני, "F & M". את השיר כתבו והלחינו טיל לינדמן ופיטר טגארטן.

הקליפ לשיר עלה לשירות הזרמת הווידאו יוטיוב ב-2 בנובמבר.

## יוצרים ותפקידים
*טיל לינדמן - שירה ועיבוד
*פיטר טגארטן - נגינה ועיבוד
*קלמנס ויירס - עיבוד

## תוכנו וסגנונו של השיר
השיר מתחיל כבלדה מלודית ושקטה, כעין שיר עם מלווה בגיטרה קלאסית בלבד.

בתחילת השיר מדבר המספר בשיר על אהבותיו הפשוטות, השמש, הים, העצים וכן הלאה, ובתפנית חדה מציין שהוא אוהב את האישה נשואת השיר כשפיה חסום במחסום פה. הוא ממשיך ומתאר אהבות לטבע, מציין שהוא אינו אוהב בני אדם וחוזר על אהבתו לנשואת השיר כשפיה חסום.

במהלך הפזמון הראשון מציין המספר שהחיים קשים ומייחל שיהיו פשוטים יותר, תוהה אם יש סיבה לכל, ומסיים שוב באמירה לפיה נשואת השיר שקטה מאוד כשפיה חסום.

הבית השני מדבר על אהבתו של המספר לנשים רזות, על אהבתו לאמה של נשואת השיר וחוסר חיבתו לאביה, על סלידתו מילדים ועל אהבתו לנשואת השיר כשפיה חסום. הוא מוסיף שהוא אוהב את בכיה, מספר על יחסי אהבה-שנאה עם עצמו, על לבו השבור ועל נשמתו הפצועה ומסיים בציון מבטה של נשואת השיר עליו כשפיה חסום.

בפזמון השני מציין שוב המספר שהחיים קשים ועצובים, מייחל שיהיו פשוטים יותר ומסיים באמירה לפיה העולם אינו מסתובב סביב נשואת השיר ולמעשה שום דבר אינו מסתובב סביבה מאחר שפיה חסום.

בשלב זה משתנה לחלוטין סגנונו המוזיקלי של השיר, והופך לשיר מטאל. המספר צורח מספר פעמים עד כמה הוא שונא את נשואת השיר, ומסיים בחזרה על המסר המופיע בפזמון החוזר.

## וידאו קליפ
יום לאחר צאת הסינגל, יצא הווידאו קליפ שליווה את השיר. הקליפ מציג את לינדמן וטגארטן כזוג ספק אסירים נמלטים וספק סוחרי נשים, המלווים אישה עירומה קשורה בשלשלאות בביצות. בשלב מסוים עובר הקליפ לבניין מוצף, כשהפעם לינדמן עצמו קשור בשלשלאות והאישה העירומה הופכת לשובה. במהלך הקליפ מוצג לינדמן כשהוא מבצע בשבויה/שובה מין אוראלי בעודה מדממת במהלך הווסת, אוכל צלופח חי ונראה שאף את האישה עצמה, שנמלטת מהמקום כשהיא שוחה כבת ים. הקליפ הופץ ביוטיוב במתכונתו המקורית לזמן קצר, ולאחר דקות ספורות נערך כשהפעם מוצגת שקופית שחורה שעליה המילה "Censored" ("צונזר") בכל החלקים בקליפ בהם מופיעים עירום או קיום יחסי מין והתעללות בבעלי חיים. הקליפ המקורי הועלה עד מהרה לשירותים אחרים כמו רדיט, Vimeo ואחרים. מספר אתרים הגדירו את הקליפ כקשה במיוחד לצפייה, ואף כ"קליפ המזעזע ביותר בתולדות המין האנושי".

## תגובות
שמאל|ממוזער|מם שהעלה המשתמש DerFlamongo לאתר Reddit המתאר את התחושה הנוצרת מהאזנה לשיר כמכה מפתיעה בראש באמצעות כיסא
בתחילתו, נשמע השיר כמו שיר עם שקט ואקוסטי הכולל שירה שקטה יחסית וגיטרה קלאסית בלבד. בדקה 2:17, באמצע קטע אקוסטי אופייני לשיר, שנשמע כפזמון החוזר הרגיל שהופיע עד אז מספר פעמים, הופך השיר במפתיע וללא כל הכנה לשיר מטאל מהיר הכולל צרחות, גיטרות דיסטורשן ושפה קשה. מעריצים רבים העלו סרטונים שבהם צילמו את עצמם או אחרים כשהם מאזינים לשיר בפעם הראשונה, ומתעדים את ההפתעה כשמגיעה התפנית הקיצונית בסגנונו המוזיקלי של השיר.

באתר Reddit שאליו הועלה גם הקליפ הלא מצונזר מיד לאחר שצונזר ביוטיוב, החלו מופצים ממים רבים המתארים את ההפתעה בדימויים אלימים שונים כמו ירי, מכות וכן הלאה. ממים דומים הופצו גם באתרים אחרים.

## קישורים חיצוניים

*

## הערות שוליים

קטגוריה:טיל לינדמן
קטגוריה:שירי מטאל
קטגוריה:סינגלים בהוצאת יוניברסל מיוזיק גרופ
רבקה סולומון

**רבקה סולומון** (באנגלית: **Rebecca Solomon**; 26 בספטמבר 1832 – 20 בנובמבר 1886) הייתה ציירת, מאיירת, חרטת וציירת חברתית יהודייה-בריטית. היא השנייה מבין שלושה ילדים שהפכו כולם לאמנים, במשפחה יהודית מכובדת.

## ביוגרפיה
רבקה סולומון נולדה ב-26 בספטמבר 1832, הצעירה מבין שלוש הבנות, והיא הייתה אחת משמונה ילדים שנולדו למשפחת סוחרים יהודית בעלת נטייה אמנותית בבישופגייט במזרח לונדון. אביה היה מיכאל (מאייר) סולומון, אמה הייתה קתרין (קייט) לוי. סולומון הייתה האמנית הפחות מוכרת לעומת אחיה הציירים סיימון סולומון (1840–1905) ואברהם סולומון (1824–1862).  היו עוד חמישה ילדים במשפחה: אהרון, בטסי, אייזק, אלן וסילבסטר.

בתחילה לימד את רבקה אחיה הבכור אברהם והיא עבדה בסטודיו שלו כשוליה ומעתיקה. היא גם לקחה שיעורים בבית הספר לעיצוב בספיטפילד. סולומון הציגה באקדמיה המלכותית לאמנויות בין 1852 ל-1868, וגם בגלריה דאדלי ובגלריה הצרפתית של גמברט. 

סולומון עבדה בסטודיו של ג'ון אוורט מיליי, אחד ממייסדי האחווה הפרה-רפאליטית. היא גם עבדה עם האמן הפרה-רפאליטי מהגל השני, אדוארד ברן-ג'ונס. סולומון לימדה את אחיה הצעיר, סיימון, הרבה ממה שלמדה ממיליי.  סולומון הייתה פעילה גם בתנועות רפורמות חברתיות ובשנת 1859 היא הצטרפה לקבוצה של שלושים ושמונה נשים אמניות שפנו לאקדמיה המלכותית לפתוח את בית הספר שלה לנשים, מה שהוביל לקבלת האישה הראשונה, לורה הרפורד לאקדמיה. בשנת 1860.

לאחר מותו של אחיה הבכור, אברהם ב-1862, היא דאגה למצוא עבודה מחוץ לסטודיו שלו. כתוצאה מכך, הרחיבה סולומון את פיתוח יצירות אמנות חדשות. המדיומים החדשים שלה כללו: איור וצבעי מים.

התערוכה האחרונה שלה הייתה ב-1874.

בשנת 1886, סולומון מתה בגיל 54, מפציעות שנגרמו לאחר שנדרסה על ידי מונית ברחוב יוסטון במרכז לונדון.

## יצירתה
הסגנון האמנותי של רבקה היה אופייני לציור הפופולרי של המאה ה-19 באותה תקופה ונכלל בקטגוריה של ציור ז'אנר. היא השתמשה בדימויים הוויזואליים שלה כדי לבקר דעות קדומות אתניות, מגדריות ומעמדיות באנגליה הוויקטוריאנית. ציוריה של סולומון משקפים שילוב של עניין בתיאטרון ומחויבות לתודעה חברתית שלא קיימת בציורים של אמנים אחרים במאה התשע-עשרה. 

מבקרת אחת העירה על הגישה המוסרית ולעיתים ההומאנית באמנותה, שהייתה מרכיב נדיר בציור הוויקטוריאני.  עם זאת, הרקע היהודי של רבקה היה כנראה מכריע בפיתוח התודעה הביקורתית שלה לגבי השונות ודעות קדומות. במהלך עשר עד חמש עשרה השנים יצירות האמנות שלה הנציחו את מצוקתן של נשים ומיעוטים, ואת הדומיננטיות של האפליה המעמדית בחברה האנגלית. היא נחשבת בין הנשים הראשונות מרקע יהודי שעשו קריירה בולטת כציירת בבריטניה. 

בסוף שנות ה-50 עשתה סולומון מעבר מוצלח לציור הקלאסי וההיסטורי, הז'אנר המוערך ביותר של האמנות באקדמיות האמנות המרכזיות באותה תקופה. נאמנה לחזונה, היא המשיכה לכלול תמונות ששיקפו את היסודות ההיסטוריים של העוול החברתי של המאה התשע-עשרה.

״האומנת״ (1854), משווה את חייהן של שתי נשים בתוך בית ויקטוריאני. האחת היא אישה מבודדת ממעמד הפועלים והשנייה, נשואה ובעלת מעמד גבוה יותר. עבודה זו של סולומון מדגישה את הבדידות של האומנת.

## גלריה

File:A Fashionable Couple by Rebecca Solomon (c.1856).jpg
File:Peg Woffington's Visit to Triplet by Rebecca Solomon - oil painting.jpg
File:The Birthday Gift (undated).jpg
File:REBECCA SOLOMON (1832-1886) LOVE'S LABOUR LOST.jpg

## קישורים חיצוניים

## הערות שוליים

קטגוריה:ציירות בריטיות
קטגוריה:ציירות יהודיות
קטגוריה:בריטיות שנולדו ב-1832
קטגוריה:בריטים שנולדו ב-1832
קטגוריה:בריטים שנפטרו ב-1886
Hands Up (שיר של צ'רי בולט)

**Hands Up** (בקוריאנית: **무릎을 탁 치고**; בעברית: **ידיים למעלה**) הוא שיר של להקת הבנות הדרום קוריאנית צ'רי בולט. השיר פורסם דיגיטלית ב-11 בפברואר 2020, על ידי FNC אנטרטיינמנט. זהו הסינגל הראשון שלא השתתפו בו חברות הלהקה לשעבר קוקורו, מירה ולינלין, לאחר שעזבו את הלהקה ב-13 בדצמבר 2019, והסינגל השלישי שלהן בסך הכל.

## רקע ופרסום
ב-28 בינואר נחשף כי הלהקה תפרסם ב-11 בפברואר את הסינגל הדיגיטלי הראשון שלה, "Hands Up", בסימן החזרה הראשונה של הלהקה לאחר עזיבתן של מירה, קוקורו ולינלין בדצמבר 2019. ב-4 בפברואר וב-5 בפברואר פורסמו תמונות קונספט של כל אחת מחברות הלהקה.

הטיזר לקליפ פורסם ב-10 בפברואר, ויום לאחר מכן, ב-11 בפברואר, פורסם הקליפ המלא במקביל ליציאת הסינגל.

## הרכב
"Hands Up" הוא שיר טראפ אנרגטי ודאנס, המסמפל את הלחן ליצירה "Für Elise" מאת לודוויג ואן בטהובן, הנמשכת לאורך כל השיר. ג'ימין, חברה בחברת התקליטים ומנהיגת AOA לשעבר, לקחה חלק בכתיבת השיר.

## קידום
ב-11 בפברואר, ערכה הלהקה הופעה חיה ב-YES24 לייב הול שבגוונגג'ין-גו, סיאול, בה ביצעה את הסינגל.

הלהקה החלה לקדם את "Hands up" ב-13 בפברואר. הן ביצעו לראשונה את השיר ב-M Countdown של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS.

## הצלחה מסחרית
"Hands Up" דורג לראשונה במקום ה-11 במצעד שירי העולם הדיגיטליים של בילבורד, והיה לכניסה השנייה והגבוהה ביותר של הלהקה במצעד זה. בנוסף, הגיע השיר למקום ה-99 בקיי-פופ הוט 100, והיה לשיר הראשון של הלהקה שנכנס למצעד זה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בקוריאנית
נקודת פרוספקט (אנטארקטיקה)

**נקודת פרוספקט** (באנגלית: **Prospect Point**) היא לשון יבשה בקצה המערבי של חצי האי ולינגראד, באזור חוף גרהאם שבארץ גרהאם, בחוף המערבי של חצי האי האנטארקטי שבאנטארקטיקה.

הנקודה מהווה אחת מגבולות פתחו של מפרץ הולטדאל.

חצי האי ממוקם 4 קילומטרים מדרום לראש פרין, ובסמוך ממזרח לאיי פיש.

## היסטוריה
### גילוי ומיפוי הנקודה

הנקודה מופתה באופן גס על ידי המשלחת הבריטית לארץ גרהם (BGLE), אשר חקרה את אנטארקטיקה בין השנים 1937–1934, בפיקודו של ג'ון רידוך ריימיל.

הנקודה צולמה מהאוויר על ידי האנטיג אירוסרוויירס בע"מ אשר צילמה את האזור בקיץ האנטארקטי 1956–1957.

### מקור השם

שם הנקודה הוצע בשנת 1957 על ידי אי. פ. ארוסמית' (E. P. Arrowsmith), מושל איי פוקלנד באותה עת.

### תחנה J

נקודת פרוספקט הייתה המיקום של תחנת המחקר הבריטית **תחנה J** ומאוחר יותר כונתה **פנולה** (Penola). התחנה פעלה בין ה-2 בפברואר 1957 ל-23 בפברואר 1959 והחוקרים ששהו בתחנה ביצעו סקרים גאולוגיים.
מבני התחנה פורקו באפריל 2004.

## קישורים חיצוניים
* נקודת פרוספקט באתר הסקר הגאולוגי של ארצות הברית
* נקודת פרוספקט באתר הגאזט האנטארקטי המשווה SCAR של ממשלת אוסטרליה

## הערות שוליים

פרוספקט
פרוספקט
ג'ורדן קולסון

**ג'ורדן קולסון** (באנגלית: **Jordan Coulson**; נולד ב-11 באפריל 1993) הוא שחקן אנגלי הידוע בעיקר בזכות משחקו של קווין בסדרת הטלוויזיה של סטיבן פוליאקוף "Summer of Rockets".

## ביוגרפיה
קולסון החל את הקריירה לאחר שסיים את לימודיו בתיכון.

## קריירה
הפריצה הגדולה של ג'ורדן הגיעה כאשר במאי הליהוק של הסרט "איש הזאב" הגיע לבית הספר לדרמה בלונדון, (Pineapple Performing Arts School), בבעלות אמו מגי, חיפש מישהו לגלם את התפקיד של ילד הזאב. היה זה קולסון הצעיר שנבחר. בשנה לאחר מכן גילם תלמיד בבית גריפינדור בבית הספר הוגוורטס בסרט "הארי פוטר ואוצרות המוות - חלק 2", אך ללא קרדיט על משחקו.

משנת 2012 עד 2014 שיחק בתפקיד חוזר בקומדיית המצבים הבריטית "Meet The Adebanjos". בשנתיים לאחר מכן הופיע בתפקידי אורח מעת לעת בסדרות טלוויזיה רבות בהן: "Hetty Feather", "איסטאנדרס", "נפגעים", "המודיע", ו"חולה אהבה".

בשנת 2019 הופיע בסדרת הטלוויזיה "Summer of Rockets".

קולסון לוהק לתפקיד במיני סדרה "אדוני האוויר", בהפקת סטיבן ספילברג וטום הנקס.

## פילמוגרפיה
### טלוויזיה

### קולנוע

## סדרת אינטרנט

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קולטן KiSS1

**הקולטן לפפטיד שמקורו ב-KiSS1** (הידוע גם כ- **GPR54** או כקולטן לקיספפטין) הוא '''קולטן מקושר לחלבון''' G הקושר את ההורמון **[[קיספפטין]]** . קיספפטין מקודד על ידי הגן מדכא גרורות KISS1, המתבטא במגוון רקמות אנדוקריניות וגונדאליות. הפעלת הקולטן לקיספפטין מקושרת למפלי השליח השני של פוספוליפאז C ואינוזיטול טריפוספט בתוך התא.

## תפקוד
קיסספפטין מעורב בוויסות התפקוד האנדוקריני ותחילת ההתבגרות, כאשר הפעלת הקולטן לקיסספפטין מעוררת שחרור הורמון משחרר גונדוטרופין (GnRH), ושחרור קיספפטין עצמו מעוכב על ידי אסטרדיול אך מוגבר על ידי GnRH. ירידה ברמות הקיספפטין עם הגיל עשויה להיות אחת הסיבות מאחורי ירידה הקשורה לגיל ברמות של הורמונים אנדוקריניים אחרים כגון הורמון מחלמן .

## ליגנדים
עדיין לא התגלו ליגנדים לא-פפטידיים לקולטן זה, אך נכון לשנת 2009 ידועים גם פפטידים אגוניסטים סלקטיביים וגם פפטידים אנטגוניסטים.

### אגוניסטים
* Kisspeptin (kisspeptin-54, metastin)
* Kisspeptin-10 (קטע 112–121 C-terminal)
* KISS1-305
* MVT-602 (RVT-602, TAK-448)
* TAK-683

### אנטגוניסטים
* אנלוגים לקיספפטין-10 ששונו עם החלפות אמינו
* Kisspeptin-234

## לקריאה נוספת
* This article incorporates text from the United States National Library of Medicine, which is in the public domain.

## הערות שוליים

קטגוריה:גנים בכרומוזום 19 באדם
בנק ה-DNA היפני

**בנק ה-DNA היפני** הוא מאגר מידע ביולוגי שמאוחסנים בו רצפי DNA. הוא נמצא במכון הלאומי לגנטיקה במחוז שיזואוקה שביפן. בנוסף, הוא חלק מהארגון העולמי לשיתוף מאגרי מידע של רצפי נוקליאוטידים . הוא משתף את המאגר שלו על בסיס יומי עם המעבדה האירופית לביולוגיה מולקולרית שנמצאת במכון האירופי לביואינפורמטיקה  ועם GenBank אשר נמצא במרכז הלאומי למידע ביוטכנולוגי (NCBI), המהווה חלק מהספרייה הלאומית לרפואה של ארצות הברית. משום כך שלושת מאגרי המידע הללו יכילו אותו מידע בכל רגע נתון.

## היסטוריה
בנק הדנ"א היפני החל לאסוף מידע גנומי בשנת 1987 והוא הבנק הגנומי היחיד ביבשת אסיה.

## התנהלות ארגונית
אף על פי שהבנק מקבל את עיקר המידע הגנומי שלו ממחקרים יפנים, הוא יכול לקבל מידע מכל מדינה אחרת בעולם. הבנק הוקם על ידי משרד החינוך, התרבות, הספורט, המדע והטכנולוגיה היפני. לבנק יש מועצה מייעצת עולמית אשר מונה 9 אנשים בסך הכול, 3 אירופאיים, 3 יפניים ו-3 אמריקאים. מועצה זו מייעצת לבנק פעם בשנה במגוון נושאים: תחזוקה, התנהלות ותוכניות עתידיות. בנוסף עליהם, לבנק יש ועדה שיתופית עולמית לייעוץ במגוון נושאים טכנולוגיים על ידי שיתופי פעולה עולמיים עם מספר גורמים.

## לקריאה נוספת
* המכז הלאומי למידע ביוטכנולוגי (NCBI)
* הספרייה הלאומית לרפואה של ארצות הברית

## קישורים חיצוניים
* 

## הערות שוליים

קטגוריה:ביואינפורמטיקה
קטגוריה:תחומים בביולוגיה
קטגוריה:בנקים ביולוגיים
קטגוריה:יפן: בריאות ורפואה